Uwanja wa michezo wa Ellis Park unafahamika pia kwa jina la Emirates Airline Park ni uwanja wa raga na shirikisho la mpira wa miguu katika jiji la Johannesburg, jimbo la Gauteng nchini Afrika Kusini. Mwaka 1995, fainali ya kombe la dunia ya raga ulichezwa katika uwanja huu ambapo timu ya taifa ya raga ya Afrika Kusini ndio walio ibuka washindi katika fainali hiyo. Uwanja huu ulikuwa wa kisasa zaidi kuliko zote baada ya maboresho ya mwaka 1982 na ulikuwa na uwezo wa kubeba washabiki takribani 60,000. Kwa sasa, uwanja huu unatumika kwa michezo ya raga na michezo ya soka na pia unatumika kwa matukio mengine kama vile matamasha Uwanja huu ulipewa jina hilo kutokana na mtu aliyetoa eneo la kujengwa na alifahamika kama J.D. Ellis. Rand milioni 450 ni kiasi kilichotolewa na kampuni ya Coca-Cola kubadili jina la uwanja kuwa Coca-Cola Park kati ya mwaka 2008 na 2012. Mechi za ligi, majimbo na ya kimataifa kwa mpira wa miguu zilichezwa katika uwanja huu na kushuhudia timu mbalimbali kama vile timu ya taifa ya Brazil, klabu ya Manchester United F.C na Arsenal F.C zikicheza Ellis Park.